**Практикалық сабақ бойынша әдістемелік нұсқаулар:**

Курстың бастапқы сатысында студент қарапайым сөйлеу дағдыларының 4 түрін білуге міндетті: сөйлеу, тыңдау, оқу және жазу.

**1. Оқу:** оқудың негізгі ережелерін білу, дауыс ырғағын дұрыс келтіру, сөздікпен және сөздіксіз оқу; қажетті ақпаратты табу, оқылған мәтіннің мазмұнын түсіну, ақырыпты меңгеру үшін мәтіндегі жаңа сөздермен жұмыс істеу қажет. Мәтінге сұрақтар құрастыру арқылы мазмұнын айтуға дағдылану керек. Түрік тіліне тән ерекшеліктерді ескере отырып, дұрыс сөйлемдер құрастыру қажет.

**2. Жазу:** емленің негізгі ережесін білу, жазбаша жұмыстарды орындай білу.

**3. Тыңдау**: лексикалық минимум көлемінде монологтік және диалогтік сөйлеуді меңгеру.

**4. Сөйлеу:** өз ойын, пікірін түрік тілінде жеткізу, сұрақтар қоя білу және оларға жауап қайтара білу.

**Грамматикалық материалды меңгеру бойынша әдістемелік нұсқаулар:**

1. Тапсырманы орындар алдында нұсқауды қара.
2. Тапсырма қай ережеге байланысты екенін анықта.
3. Ережені оқып, мысалдарды түйінде.
4. Тапсырманы орындағаннан кейін тексер.
5. Тапсырманы дауыстап оқы, жылдам оқуға тырыс.
6. Келесі тапсырманы орындаған кезде ауызша және жазбаша сөйлемдерде меңгерген грамматикалық көріністерді қолдануға тырыс.